મોરબીના આલાપ રોડ ઉપર રહેતા પેગવીન સીરામીક વાળા હિતેશભાઈ લવજીભાઈ સરડવા (ઉંમર ૪૨) તેની ઈનોવા કાર લઈને ઘરેથી નીકળ્યા હતા અને શહેરના વાવડી રોડ ઉપર આવેલ સોમૈયા સોસાયટીમાં તે પોતાની કારને પાર્ક કરીને તેના જુના ઘરે કે જયા સિરામિક પેઢીની ઓફીસ રાખવામાં આવી છે ત્યાં જઈ રહ્યા હતા ત્યારે બાઈક ઉપર હેલ્મેટ પહેરીને તેમજ બુકાની બાંધીને આવેલા બે અજાણ્યા શખ્સોએ હિતેશભાઈ કશું જ સમજે તે પહેલા તેની આંખમાં મરચાની ભૂકી નાખીને તેને ધોકા ફટકાર્યો હતો બાદમાં કારમાં પડેલા રોકડા રૂપિયા ૧૫.૮૦ લાખ ભરેલો થેલો લુંટીને બાઈક ઉપર આવેલા બન્ને શખ્સો ઘટન સ્થળેથી નાશી ગયા હતા જેથી નાકા બાંધી કરાવવામાં આવી હતી અને તાત્કાલિક સીસીટીવી ફૂટેજ મેળવીને આરોપીને પકડવા માટે પોલીસ દ્વારા દોડધામ શરૂ કરવામાં આવી હતી જો કે, આ ઘટનામાં હજુ પણ પોલીસ દિશા વિહીન છે તેવું કહીએ તો જરાપણ અતિશયોક્તિ નથી